Lav et referat af nedenstående tekst:

Tekst:
Vinder FCK kampen søndag, så øger det ikke bare deres egne chancer for at blive danske mestre, det vil nemlig også øge AaBs chancer for en billet til UEFA Cuppen. Og det ligner en FCK sejr. AaB vader i skader. Kasper Risgaard og Kasper Bøgelund er føjet til den efterhånden lange liste. Karim Zaza, Michael Jakobsen, Jeppe Curth, Kasper Bøgelund, Kasper Risgård og Marcus Tracy er alle ukampdygtige, mens Andreas Johansson er tvivlsom. Trods de mange skader, så tror træner Pehrsson stadig på sejr i Parken. Han siger til Aabsport.dk: - Vi har fortsat muligheden for at nå fjerdepladsen, og så længe muligheden foreligger, vil vi forfølge den. Både for vores egen og for supporternes skyld ønsker vi skabe et godt resultat, fastslår Magnus Pehrsson. AaBs trup til kampen i Parken er: 4 Michael Beauchamp, 5 Kjetil Wæhler, 6 Steve Olfers, 7 Anders Due, 8 Andreas Johansson, 9 Thomas Augustinussen, 11 Luton Shelton, 15 Siyabonga Nomvethe, 18 Caca, 20 Henrik Dalsgaard, 23 Thomas Enevoldsen, 24 Jens-Kristian Sørensen, 27 Patrick Kristensen, 30 Kenneth Stenild, 31 Lasse Nielsen, 32 Ronnie Schwartz, 36 Daniel Christensen og 37 Simon Sloth.

Referat:
Skadeslisten i AaB vokser, og det bliver derfor et dansk mesterhold i en stærkt svækket udgave, som møder FCK søndag i Parken.